Μείναμε ένα βράδυ στο σπίτι του Νίκου. Ο Νίκος μάς υποδέχτηκε θερμά και εγκάρδια. Ήταν πολύ πρόθυμος και εξυπηρετικός στο να μας δώσει πληροφορίες για το πού θα φάμε και πώς θα κινηθούμε. Είχε φροντίσει μάλιστα να υπάρχουν φρούτα, καφές και νερό μες στο σπίτι (σημαντική λεπτομέρεια)! Το σπίτι στάθηκε αντάξιο των προσδοκιών μας. Είναι καθαρό, φτιαγμένο με γούστο και έχει «χαρακτήρα». Βρίσκεται στην καρδιά της παλιάς πόλης αλλά παράλληλα σε ένα ήσυχο στενό μακριά από τον θόρυβό της και είναι πολύ κοντά σε χώρους εστίασης, καφετέριες και στο παλιό λιμάνι. Η τοποθεσία είναι ιδανική για όποιον θέλει να απολαύσει τη μαγεία και την αρχιτεκτονική της παλιάς πόλης, να εξερευνήσει τις ομορφιές της και να περιηγηθεί στα γραφικά σοκάκια της. Ευχαριστούμε πολύ, Νίκο!